Előterjesztés: Zalakaros Város Önkormányzata Képviselőtestülete 2023. november 23-i ülésére
Napirend címe: Volt orvosi ügyelet helyiségeinek hasznosítása
Készítette: Bognár Ottó Péter településüzemeltetési, hatósági és közbiztonsági referens
Tisztelt Képviselőtestület!

Az ügyeleti ellátás változása miatt 2023. november 1-től felszabadultak, használaton kívül állnak a Zalakaros, Jegenye sor 8. szám alatt lévő, Egészségház épületének volt orvosi ügyelet helyiségei. 
A helyiségek hasznosítása érdekében tartott bejáráson a Képviselőtestület tagjai megismerhették a védőnő, illetve a házi orvos igényeit, illetve a helyiségek elhelyezkedését.
A védőnőnek raktározási problémái vannak, míg a házi orvos a raktározási gondok mellett (kartonok a folyosón helyezkednek el) a rendelő szűkösségére panaszkodott. A raktározásnál problémát okoz a máshol tárolt egészségügyi dokumentumok tárolása is. 
A helyszíni bejáráson elhangzottak alapján, figyelembe véve a meglévő egészségügyi alapszolgáltatások igényeit az alábbi javaslatok megvitatását kérjük:
1. variáció: 
· [bookmark: _Hlk150951048]A házi orvos visszaköltözik az orvosi ügyelet helyére, raktározás a kezelő helyiségben biztosított.
· A védőnő raktározás céljából megkapja az öltöző helyiséget
· [bookmark: _Hlk150951133]A házi orvosi rendelő, valamint a volt ügyelet pihenő helyiségei kiajánlásra kerülnek egészségügyi szolgáltatás biztosítása céljából
2. variáció:
· [bookmark: _Hlk150951904]A házi orvos visszaköltözik az orvosi ügyelet helyére, raktározás a kezelő helyiségben biztosított.
· A védőnő raktározás céljából megkapja a házi orvosi rendelő helyiségeit.
· A volt ügyelet pihenő helyiségei kiajánlásra kerülnek egészségügyi szolgáltatás biztosítása céljából
3. variáció:
· A házi orvos és a védőnő is marad a helyén.
· A házi orvos raktározási gondjai orvoslására megkapja a volt ügyelet kezelő helyiségét.
· A volt ügyelet rendelőhelyisége és pihenő helyiségei kiajánlásra kerülnek egészségügyi szolgáltatás biztosítása céljából

Felhívom a Képviselőtestület figyelmét, hogy az 1. vagy a 2. variáció elfogadása esetében be kell szerezni a TOP Közreműködő Szervezet (Magyar Államkincstár) hozzájárulását. Hozzájárulás hiányában a házi orvos a fenntartási időszak végéig nem költöztethető át.

A felszabaduló helyiségek egészségügyi szolgáltatók részére történő kiajánlásához szükséges meghatározni a helyiségek bérleti díját.

További döntés szükséges a helyiségben lévő bútorok, eszközök, illetve a gyógyszerállomány további sorsáról. 

Kérem a Tisztelt Képviselőtestületet, hogy a helyiségek hasznosítása érdekében szükséges intézkedések megtételéhez szükséges döntéseket meghozni szíveskedjen.

Zalakaros, 2023. november 15.			
										Novák Ferenc
										polgármester 
